ജില്ലയിലെ ആദ്യ മോഡല് എജുക്കേഷന് തിയറ്ററിന് ചെട്ടിയാന് കിണറില് തുടക്കം വൈലത്തൂര്: ജില്ലയിലെ ആദ്യ മോഡല് എജുക്കേഷന് തിയറ്ററിന് ചെട്ടിയാന് കിണര് ഗവ. ഹയര് സെക്കന്ഡറി സ്കൂളില് തുടക്കം. കോണ്ഫറന്സ് ഹാള്, ഇന്ററാക്ടീവ് ബോര്ഡ്, സ്മാര്ട്ട് പോഡിയം, ക്ലാസുകള് റെക്കോഡ് ചെയ്യുന്നതിനുള്ള സംവിധാനം, ഡിജിറ്റല് പഠന സാമഗ്രികള് വികസിപ്പിക്കല്, ഡിജിറ്റല് ലൈബ്രറി തുടങ്ങിയ നൂതന സംവിധാനങ്ങളാണ് എജുക്കേഷനല് തിയറ്ററില് ഒരുക്കിയിട്ടുള്ളത്. ജില്ല പഞ്ചായത്താണ് പദ്ധതി നടപ്പിലാക്കിയത്. പദ്ധതിയുടെ ഉദ്ഘാടനം ജില്ല പഞ്ചായത്ത് പ്രസിഡന്റ് എം.കെ. റഫീഖ നിര്വഹിച്ചു. ജില്ല പഞ്ചായത്ത് അംഗം യാസ്മിന് അരിമ്ബ്ര അധ്യക്ഷത വഹിച്ചു. ഡോ. ഇ.ആര്. ശിവപ്രസാദ് പദ്ധതി വിശദീകരിച്ചു. ഒണ്ലൈന് പഠനത്തില് അധ്യാപകരും വിദ്യാര്ഥികളും രക്ഷിതാക്കളും നേരിട്ട പ്രതിസന്ധികളെ മറികടക്കാനുള്ള പൊതു സൗകര്യ ങ്ങളാണ് തിയറ്ററിനെ വ്യത്യസ്തമാക്കുന്നത്. പെരുമണ്ണ ക്ലാരി ഗ്രാമ പഞ്ചായത്ത് പ്രസിഡന്റ് ലിബാസ് മൊയ്തീന്, വൈസ് പ്രസിഡന്റ് ജസ്ന ടീച്ചര്, ബ്ലോക്ക് പഞ്ചായത്ത് അംഗം ഫാത്തിമ പൊതുവത്ത്, വിദ്യാഭ്യാസ സ്റ്റാന്ഡിങ് കമ്മിറ്റി ചെയര്മാന് മുസ്തഫ കളത്തിങ്ങല്, പി.ടി.എ പ്രസിഡന്റ് കെ. ശംസുദ്ദീന് എന്നിവര് സംസാരിച്ചു. പ്രിന്സിപ്പല് എന്. സുനിത സ്വാഗതവും പി. കുഞ്ഞാലന് കുട്ടി നന്ദിയും പറഞ്ഞു. mw theater ജില്ലയിലെ ആദ്യ മോഡല് എജുക്കേഷന് തിയറ്റര് ചെട്ടിയാന് കിണര് ഹയര്സെക്കന്ഡറി സ്കൂളില് ജില്ല പഞ്ചായത്ത് പ്രസിഡന്റ് എം.കെ. റഫീഖ ഉദ്ഘാടനം ചെയ്യുന്നു